**Zmluva o profesionálnom vykonávaní športu[[1]](#footnote-2)**

**č. .../2016**

*uzatvorená v zmysle ustanovenia § 35 a nasl. zákona č. 440/2015 Z.z.  o športe a o zmene a doplnení niektorých zákonov (ďalej aj “ZoŠ”)*

*ďalej len „Zmluva“*

**Čl. I.**

**Zmluvné strany**

**ŠPORTOVEC:**

Meno:

Priezvisko:

Nar.:

r.č.:

národnosť:

Trvale bytom:

Korešpondenčná adresa:

Bankové spojenie:

*ďalej len „športovec“*

**ŠPORTOVÝ KLUB:**

obchodné meno:

právna forma:

IČO:

DIČ:

DIČ DPH:

ID v IS športu:[[2]](#footnote-3)

Sídlo:

Bankové spojenie:

*Zapísaný v registri Okresného súdu .............. vložka č..................... Oddiel:*

Zastúpený (štatutárny orgán): meno:

 priezvisko:

 trvale bytom:

 nar.:

 číslo OP:

*ďalej len „klub“ alebo “športová organizácia”*

*uzatvorili dňa ...................... zmluvu o profesionálnom vykonávaní športu s*

*s nasledujúcim znením:*

**Čl. I.I.**

**ZÁKLADNÉ ZMLUVNÉ USTANOVENIA**

1. Športovec je profesionálnym športovcom v zmysle ustanovenia § 4 ZoŠ a podpisom Zmluvy prehlasuje, že má spôsobilosť športovca mať v zmluvných vzťahoch práva a povinnosti v zmysle ZoŠ.
2. Športovec vykonáva šport - športovú činnosť v zmysle ustanovenia § 4 ods. 3 písm a) ZoŠ.
3. Športový klub je športovou organizáciou vykonávajúcou športovú činnosť v zmysle ZoŠ.
4. Športový klub je členom: ……………………………………………….………………….………………………..
5. Športovec je osoba s príslušnosťou k športovému klubu v zmysle ustanovenia § 3 písm. k) ZoŠ.
6. Športovci, ktorí vykonávajú šport na základe zmluvy o profesionálnom vykonávaní športu, majú právo odborovo sa združovať na ochranu svojich hospodárskych a sociálnych záujmov, to v súlade a za podmienok uvedených v čl. 45 ZoŠ.
7. Zmluva sa spravuje právnym poriadkom Slovenskej republiky v rozsahu účinných všeobecne záväzných právnych predpisov, ako aj vnútornými predpismi ………………………………… .

**Čl. II.**

**VŠEOBECNÉ ZMLUVNÉ USTANOVENIA[[3]](#footnote-4)**

1. Predmetom Zmluvy je odplatný a osobný výkon športu - športovej činnosti športovcom pre športový klub, a záväzok športového klubu platiť za výkon športovej činnosti športovcovi mzdu, to v súlade s touto zmluvou. Obsahom Zmluvy je aj úprava vzájomných práv a povinností zmluvných strán v súvislosti s napĺňaním predmetu Zmluvy.
2. Športový klub pred podpisom Zmluvy oboznámil športovca s právami a povinnosťami, ktoré pre neho vyplynú zo zmluvného vzťahu, čo športovec potvrdzuje podpisom Zmluvy. Predzmluvné vzťahy medzi zmluvnými stranami sa spravujú ustanovením čl. 34 ZoŠ.
3. Športovec je povinný informovať športovú organizáciu o skutočnostiach, ktoré mu bránia vo vykonávaní športu, alebo ktoré by mohli športovej organizácii spôsobiť ujmu a o zmluvných vzťahoch s inými športovými organizáciami a ich trvaní. Podpisom športovec prehlasuje, že nemá vedomosť o skutočnostiach, ktoré mu bránia vo výkone športovej činnosti v zmysle Zmluvy ku dňu podpisu Zmluvy. Ak sa o nich dozvie, je povinný o nich klub bezodkladne, najneskôr do 3 dní od kedy sa o nich dozvedel, informovať.
4. Mzda a mzdové podmienky športovca je zmluvnými stranami dohodnutá v zmysle čl. III Zmluvy.
5. Zmluvné strany prehlasujú, že Zmluva neobsahuje obmedzenie športovej činnosti po skončení ich zmluvného vzťahu alebo akékoľvek iné vzájomné práva a povinnosti, ktoré by mali priamy dopad na postavenie športovca v podobe obmedzenia športovej činnosti po skončení tohto zmluvného vzťahu.
6. Športovec, ktorý vykonáva šport na základe Zmluvy o profesionálnom vykonávaní športu, má tieto základné povinnosti, to v súlade s ustanovením čl. 32 ZoŠ:
7. zúčastňovať sa na súťažiach a podujatiach určených športovou organizáciou,
8. vyvinúť v súťaži úsilie potrebné na dosiahnutie najlepšieho športového výkonu a najlepšieho športového výsledku,
9. pripravovať sa sústavne na súťaž podľa pokynov športovej organizácie,
10. nezúčastňovať sa osobne ani prostredníctvom tretej osoby na stávkovej hre v športe, ktorý vykonáva,
11. dodržiavať životosprávu v rozsahu dohodnutom so športovou organizáciou,
12. dodržiavať predpisy športovej organizácie, pre ktorú vykonáva šport, s ktorými ho športová organizácia riadne oboznámila,
13. oboznámiť sa a riadiť sa predpismi príslušného športu,
14. dodržiavať pokyny trénerov a členov realizačného tímu športovej organizácie; to neplatí, ak ide o pokyn, ktorý je v rozpore so všeobecne záväzným právnym predpisom alebo dobrými mravmi, alebo jeho splnenie bezprostredne a vážne ohrozuje život alebo zdravie športovca alebo inej osoby,
15. nevykonávať nebezpečné činnosti bez predchádzajúceho písomného súhlasu športovej organizácie,
16. chrániť majetok športovej organizácie, ktorý mu bol zverený, pred jeho stratou alebo poškodením a vrátiť po skončení trvania Zmluvy o profesionálnom vykonávaní športu zverený majetok športovej organizácii,
17. oznámiť bezodkladne športovej organizácii zranenie, ochorenie alebo stratu zdravotnej spôsobilosti na vykonávanie športu,
18. absolvovať lekárske ošetrenie alebo iný zdravotný výkon po konzultácii so športovou organizáciou, ak nejde o neodkladnú zdravotnú starostlivosť,
19. absolvovať lekársku prehliadku, lekárske ošetrenie alebo iný zdravotný výkon na základe pokynu športovej organizácie,
20. zdržať sa konania, ktoré by mohlo poškodiť dobré meno športovej organizácie, ak tento zákon alebo osobitný predpis neustanovuje inak

Porušenie niektorej z povinností športovca v zmysle ods. 6 písm. a) až d) vytvára možnosť okamžitého skončenia zmluvného vzťahu športovou organizáciou v zmysle ods. 11, čo hráč podpisom Zmluvy berie na vedomie.

1. Klub má tieto základné povinnosti, to v súlade s ustanovením čl. 33 ZoŠ:
2. zabezpečiť sústavnú prípravu športovca na súťaž a účasť športovca na súťaži pod vedením trénera s požadovanou odbornou spôsobilosťou,
3. vyplácať športovcovi dohodnutú mzdu,
4. vytvárať vhodné podmienky na vykonávanie športu,
5. umožniť športovému reprezentantovi účasť na športovej reprezentácii,
6. zabezpečiť v súvislosti s vykonávaním športu zdravotnú starostlivosť, regeneráciu a oddych športovca,
7. umožniť športovcovi prípravu na povolanie, ak ide o žiaka strednej školy alebo študenta vysokej školy.
8. Základné povinnosti športovca a základné povinnosti klubu môžu byť rozšírené, to v súlade s čl. III.
9. Zmluvný vzťah založený zmluvou o profesionálnom vykonávaní športu zaniká
	1. uplynutím obdobia, na ktoré bola uzavretá,
	2. smrťou športovca alebo jeho vyhlásením za mŕtveho,
	3. zánikom športovej organizácie bez právneho nástupcu.
	4. dohodou v súlade s § 39 ZoŠ,
	5. výpoveďou alebo
	6. okamžitým skončením.
	7. v súlade s čl. III ak si zmluvné strany dohodnú aj iný spôsob zániku zmluvného vzťahu.
10. V prípade skončenia zmluvného vzťahu výpoveďou platí, že výpovedná lehota je jeden mesiac, ak predpisy športového zväzu, zmluva o profesionálnom vykonávaní športu (v čl. III Zmluvy) alebo kolektívna zmluva neurčujú dlhšiu výpovednú lehotu. Výpovedná lehota začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca. Ak športovec nezotrvá počas plynutia výpovednej lehoty v športovej organizácii, športová organizácia má právo na peňažnú náhradu najmenej v sume, ktorá je súčinom mesačného zárobku tohto športovca podľa Zmluvy o profesionálnom vykonávaní športu a dĺžky výpovednej lehoty, ak sa na tejto peňažnej náhrade dohodli v zmluve o profesionálnom vykonávaní športu. Výpoveď musí byť písomná a doručená druhej zmluvnej strane. Dôvod výpovede sa musí vo výpovedi skutkovo vymedziť tak, aby ho nebolo možné zameniť s iným dôvodom. Dôvod výpovede nemožno dodatočne meniť. Výpoveď, ktorá bola doručená druhej zmluvnej strane, možno odvolať len s jej súhlasom. Odvolanie výpovede a súhlas s jej odvolaním musí mať písomnú formu.

Športová organizácia je oprávnená vypovedať zmluvu o profesionálnom vykonávaní športu, ak

* 1. športovec dlhodobo nespĺňa zdravotnú spôsobilosť na vykonávanie športu podľa zmluvy o profesionálnom vykonávaní športu; strata zdravotnej spôsobilosti sa preukazuje lekárskym posudkom, podľa ktorého športovec nesmie dlhodobo vykonávať šport podľa zmluvy o profesionálnom vykonávaní športu,
	2. športovec porušil základnú povinnosť podľa § 32 písm. e) až n) a súčasne bol v posledných šiestich mesiacoch v súvislosti s porušením základnej povinnosti športovca písomne upozornený na možnosť výpovede,
	3. športová organizácia alebo jej časť sa zrušuje,
	4. u športovca sú dôvody, pre ktoré by s ním športová organizácia mohla okamžite skončiť zmluvu o profesionálnom vykonávaní športu.

Športovec je oprávnený vypovedať zmluvu o profesionálnom vykonávaní športu, ak

* 1. športová organizácia porušila základnú povinnosť podľa § 33 písm. a), c) alebo písm. d),
	2. športová organizácia neumožnila športovcovi vykonávanie športu podľa zmluvy o profesionálnom vykonávaní športu viac ako dva po sebe nasledujúce mesiace,
	3. športová organizácia neumožnila športovcovi v súťažnom období účasť na viac ako 10 % súťaží za športovú organizáciu napriek tomu, že bol na účasť v súťaži zdravotne spôsobilý.
1. Okamžité skončenie zmluvného vzťahu:
	1. Športovec je oprávnený okamžite skončiť zmluvný vzťah založený zmluvou o profesionálnom vykonávaní športu, ak
		1. klub neuhradil najmenej za tri jednotlivé mesiace počas dvanástich po sebe nasledujúcich mesiacov alebo počas obdobia trvania Zmluvy o profesionálnom vykonávaní športu, ak je uzatvorená na obdobie kratšie ako 12 mesiacov, riadne a včas športovcovi mzdu napriek predchádzajúcemu písomnému upozorneniu zo strany športovca,
		2. klub porušil závažne vo vzťahu k športovcovi športové pravidlá, predpisy alebo rozhodnutia príslušného športového zväzu alebo všeobecne záväzné právne predpisy alebo
		3. športovec dlhodobo stratil zdravotnú spôsobilosť na vykonávanie športu podľa Zmluvy o profesionálnom vykonávaní športu, alebo ak ďalšie vykonávanie športu vážne ohrozuje život alebo zdravie športovca; strata zdravotnej spôsobilosti sa preukazuje lekárskym posudkom, podľa ktorého športovec nesmie dlhodobo vykonávať šport podľa Zmluvy o profesionálnom vykonávaní športu.
	2. Klub je oprávnený okamžite skončiť zmluvný vzťah založený zmluvou o profesionálnom vykonávaní športu, ak športovec
		1. porušil základnú povinnosť podľa § 32 písm. a) až d) ZoŠ,
		2. zúčastnil sa bez súhlasu športovej organizácie na súťaži za inú športovú organizáciu,
		3. porušil závažne športové pravidlá, predpisy alebo rozhodnutie príslušného športového zväzu,
		4. porušil zákaz dopingu
		5. manipuloval priebeh alebo výsledok súťaže alebo neoznámil manipuláciu priebehu alebo výsledku súťaže športovej organizácii poverenej riadením súťaže alebo orgánom činným v trestnom konaní alebo
		6. bol odsúdený na nepodmienečný trest odňatia slobody.
2. Okamžité skončenie zmluvného vzťahu si zmluvné strany dohodli za nasledujúcich podmienok:
	1. Okamžité skončenie zmluvného vzťahu založeného zmluvou o profesionálnom vykonávaní športu musí byť písomné a doručené druhej zmluvnej strane.
	2. Okamžité skončenie zmluvného vzťahu založeného zmluvou o profesionálnom vykonávaní športu musí obsahovať dôvod okamžitého skončenia. Dôvod okamžitého skončenia sa musí skutkovo vymedziť tak, aby ho nebolo možné zameniť s iným dôvodom. Dôvod nemožno dodatočne meniť.
	3. Športovec alebo klub môže okamžite skončiť zmluvný vzťah založený zmluvou o profesionálnom vykonávaní športu v lehote jedného mesiaca odo dňa, keď sa o dôvode na okamžité skončenie športovec alebo športová organizácia dozvedeli.
3. Klub je povinný zabezpečiť, aby športovec mal raz za týždeň jeden deň nepretržitého odpočinku. Ak nie je možné zabezpečiť odpočinok podľa prvej vety, z dôvodu, že to podmienky vyžadované na vykonávanie konkrétneho druhu športu neumožňujú, klub zabezpečí nepretržitý odpočinok tak, aby športovec mal raz za dva týždne najmenej dva dni nepretržitého odpočinku v týždni.
4. Počas denného pracovného času má športovec právo na nepretržitý odpočinok a regeneráciu podľa podmienok vyžadovaných na vykonávanie konkrétneho druhu športu. Nepretržitý odpočinok nesmie byť kratší ako šesť hodín za časový úsek 24 hodín.
5. Klub v období od 01.01.2016 do 31.12.2018 nemá povinnosť uhrádzať zo mzdy športovca poistné na sociálne poistenie podľa zákona č. 461/2003 Z. z. o sociálnom poistení v znení neskorších predpisov.
6. Športovec sa počas obdobia, na ktoré sa Zmluva uzatvára bude na zdravotnom poistení v zmysle z.č. 580/2004 Z.z. o zdravotnom poistení zúčastňovať samostatne. Hráč podpisom Zmluvy potvrdzuje, že o tejto povinnosti bol v zmysle čl. II ods. 2 Zmluvy poučený.
7. Klub je povinný zabezpečiť, aby sa športovec s jeho príslušnosťou vykonávajúci šport, ktorý je založený na fyzickej aktivite, najmenej raz ročne podrobil lekárskej prehliadke podľa § 5 ods. 8 ZoŠ na účely posúdenia jeho zdravotnej spôsobilosti na vykonávanie príslušného športu. Športový klub je povinný zabezpečiť, aby sa športovec s jeho príslušnosťou podrobil lekárskej prehliadke aj vtedy, ak preukázanie zdravotnej spôsobilosti na vykonávanie príslušného športu určil predpisom alebo v pravidlách súťaže národný športový zväz, národná športová organizácia alebo iný organizátor súťaže ako podmienku účasti športovca na súťaži za športový klub.
8. Používanie a zhodnocovanie osobnostných práv športovca si zmluvné strany dohodli nasledovne:
	1. Športovec poskytuje Klubu súhlas na vyhotovovanie, použitie a šírenie podobizne, obrazových snímok, obrazových a zvukových záznamoch, ktoré sa týkajú jeho osoby alebo zachytávajú prejavy osobnej povahy, najmä v spojitosti s výkonom športu podľa Zmluvy, účasti na komerčnej akcii usporadúvanej Klubom alebo treťou osobou, a to samostatne alebo ako súčasť družstva Klubu.
	2. Športovec súhlasí, že Klub je oprávnený odplatne alebo bezodplatne previesť právo podľa odseku 1 na tretiu osobu.
	3. Klub sa zaväzuje používať a zhodnocovať osobnostné práva Športovca za účelom informovania verejnosti o činnosti Klubu, zviditeľnenia Klubu a súťaže, do ktorej je zapojený, a v rámci komerčných aktivít Klub.
	4. Klub je povinný zabezpečiť, aby vyhotovovanie, použitie a šírenie podobizne Športovca, jeho obrazových snímok a obrazových a zvukových záznamom nebolo v rozpore s oprávnenými záujmami Športovca, neznižovalo jeho dôstojnosť alebo iným spôsobom ho znevažovalo v spoločnosti.
	5. Športovec poskytuje súhlas podľa odseku 1 a 2 bezodplatne a bez nároku na akékoľvek plnenie, ktoré Klub získa v spojitosti s vyhotovovaním, používaním a šírením jeho podobizne, obrazových snímok a obrazových a zvukových záznamom podľa tohto článku.

**Čl. III.**

**DISPOZITÍVNE ZMLUVNÉ USTANOVENIA[[4]](#footnote-5)**

1. Druh športu, ktorý športovec pre športovú organizáciu vykonáva v zmysle Zmluvy je: ……………….. .
2. Šport vykonávaný športovcom zahŕňa predovšetkým nasledujúce činnosti:
	1. ……[[5]](#footnote-6)……
	2. …………
	3. …………
	4. …………
	5. …………
	6. ………....

Ak sú niektoré tu definované činnosti v rozpore so ZoŠ, alebo s iným všeobecne záväzným právnym predpisom, zmluvné strany sa týmto dohodli, že tieto činnosti sú účinné v rozsahu, v akom týmto predpisom neodporujú.

1. Zmluva sa uzatvára na obdobie od .................................... do........................................., pričom zmluvné strany berú na vedomie, že zmluvu možno uzavrieť iba na určitú dobu, najdlhšie na päť rokov odo dňa účinnosti Zmluvy, ak predpisy športového zväzu neurčujú kratšiu dobu. Obdobie medzi dňom podpisu Zmluvy a dňom jej účinnosti nesmie byť dlhšie ako jeden rok.
2. Deň začatia vykonávania športu, ktorý nesmie byť dňom skorším ako deň účinnosti Zmluvy si zmluvné strany dohodli nasledovne: …………………………… .
3. Denný pracovný čas športovca je časový úsek 24 po sebe nasledujúcich hodín, počas ktorých je športovec k dispozícii pre športovú organizáciu na vykonávanie športu. Zmluvné strany si denný pracovný čas a odpočinok[[6]](#footnote-7) dohodli v súlade s ustanovením čl. 37 ZoŠ nasledovne:
	1. …………
	2. ………….

Klub vedie evidenciu odpracovaných dní a dní odpočinku športovca.

1. Miesto pravidelného vykonávania športu na účel poskytovania cestovných náhrad podľa osobitného predpisu (zákon č. 283/2002 Z. z. o cestovných náhradách, ďalej aj “ZoCN”je:
	1. obec, v obvode ktorej má klub sídlo:..............................
	2. obec, v obvode ktorej klub vykonáva športovú činnosť:...............................
	3. ............................................................................................................................

Ak športovec vykonáva šport na základe pokynu klubu alebo ktoréhokoľvek pracovníka klubu mimo obce pravidelného miesta vykonávania športu, patrí mu za takýto výkon športu náhrada v zmysle ZoCN.

1. Mzda a mzdové podmienky športovca dohodnuté v súlade s ustanovením § 36 a nasl. ZoŠ:
	1. *………(výška mzdy[[7]](#footnote-8))……….*
	2. *………(splatnosť , výplata a zrážky zo mzdy v zmysle Zákonníka práce)[[8]](#footnote-9)*

Popri mzde má športovec nárok na cestovné náhrady v prípade, ak športovec v zmysle pokynov klubu vykonáva šport mimo miesta pravidelného vykonávania športu (ods. 6).

Na výdavky vynaložené športovcom pre účely výkonu športovej činnosti má športovec nárok v prípade, ak to ustanovuje táto Zmluva.

1. Dovolenka športovca dohodnutá v súlade s ustanovením § 44 ZoŠ:
	1. Športovec čerpá dovolenku na základe určenia a potrieb klubu. Termín čerpania dovolenky musí byť vopred dohodnutý. Dovolenku je možné čerpať iba počas prestávok v súťaži, ktorej sa klub zúčastňuje, pokiaľ sa zmluvné strany nehodnú inak. Na čerpanie dovolenky sa vzťahuje ustanovenie § 44 ZoŠ. Klub sa zaväzuje umožniť Športovcovi čerpanie dovolenky bez prerušenia v dĺžke dvoch týždňov.
	2. Športovec berie na vedomie, že si nemôže nárokovať čerpanie dovolenky v rozpore so záujmami klubu.
	3. V takom prípade je klub oprávnený čerpanie dovolenky hráčovi odoprieť.
	4. *………….*
	5. *………….*
2. Pravidlá krátenia dovolenky si zmluvné strany dohodli nasledovne:
3. Klub je oprávnený krátiť športovcovi dovolenku o ………. kalendárny deň/kalendárne dni za každý zameškaný tréning, zápas alebo za každú neospravedlnenú neúčasť na akcii, ktorej sa mal podľa pokynu klubu a v zmysle Zmluvy zúčastniť.
4. Klub je oprávnený krátiť športovcovi dovolenku o ………. kalendárnych dní za dobu, počas ktorej bol Športovec dočasne práceneschopný, ak ……………...
5. Zánik zmluvného vzťahu si zmluvné strany touto zmluvou dojednali nad rámec spôsobov zániku zmluvného vzťahu uvedeného v čl. II aj v podobe:
	1. písomnej dohody v súlade s ustanovením § 39 ZoŠ
	2. písomnej výpovede Zmluvy v súlade s ustanovením § 40 a 41 ZoŠ.
	3. ……..
	4. ……..
6. Výdavky vynaložené športovcom na účely výkonu športovej činnosti, ktoré vzniknú športovcovi pri vykonávaní športu a podmienky a ich náhradu si zmluvné strany dohodli v nasledujúcom rozsahu:
	1. ………………………..
	2. ………………………..
	3. ……………………….
7. Zmluvnú pokutu si zmluvné strany dohodli vo výške ………………. EUR, to za každé porušenie práv a povinností zmluvných strán za nasledujúcich podmienok:
	1. Klub môže uložiť hráčovi zmluvnú pokutu v prípade, ak hráč:
		1. ……
		2. …...
	2. Športovec si môže od klubu nárokovať zmluvnú pokutu v prípade, ak klub
		1. ……
		2. ……
8. Dočasné pridelenie športovca (dočasné hosťovanie športovca) na výkon športu v prospech inej športovej organizácie si zmluvné strany dojednali za nasledujúcich podmienok:
	1. Dočasné pridelenie športovca na výkon športu v prospech inej športovej organizácie zmluvné strany dohodnú v samostatnom písomnom dodatku, ktorý tvorí neoddeliteľnú súčasť Zmluvy.
9. Spracovávanie osobných údajov si zmluvné strany dohodli nasledujúcim spôsobom:
	1. Športovec udeľuje súhlas na spracúvanie, vrátane zverejnenia, nasledovných osobných údajov: meno a priezvisko, titul, dátum narodenia, miesto narodenia, adresa trvalého alebo obdobného pobytu, rodné číslo, zdravotná poisťovňa, rodinný stav, zdravotný stav, číslo bankového účtu, číslo identifikačného preukazu, emailová adresa, telefónne číslo, registračné číslo športovca, mzda a iné plnenia poskytované na základe tejto Zmluvy, údaje o predchádzajúcich pôsobiskách Športovca a štatistické údaje týkajúcej sa výkonu športu. Športovec udeľuje Klubu súhlas na spracúvanie aj ďalších osobných údajov, ktorý spracúvanie je nevyhnuté pre účely plnenia práv a povinností zmluvných strán vyplývajúcich zo všeobecne záväzných právnych predpisoch. Klub sa zaväzuje pri spracúvaní osobných údajov postupovať v súlade so zákonom č. 122/2013 Z. z. o ochrane osobných údajov. Klub je oprávnený spracúvať osobné údaje športovca za účelom zabezpečenia plnenia práv a povinností Klubu vyplývajúcich zo Zmluvy, plnenia práv a povinností zmluvných strán vyplývajúcich zo všeobecne záväzných právnych predpisov, za účelom vedenia evidencie a na účely marketingu a komerčných aktivít Klubu. Klub sa zaväzuje zverejňovať osobné údaje o športovcovi primeraným spôsobom a v primeranom rozsahu, pokiaľ takéto zverejnenie má spojitosť s výkonom športu Športovcom podľa Zmluvy.
10. V prípade, ak si zmluvné strany dohodnú svoje ďalšie práva a povinnosti nad rámec Zmluvy iným právnym úkonom *(napr. poriadky odmeňovania, poriadky pokút či iných sankcií a pod.),* tvoria tieto právne úkony neoddeliteľnú súčasť Zmluvy. Každá zmena týchto právnych aktov musí byť odsúhlasená zmluvnými stranami a preukázaná novým písomným dodatkom k Zmluve.

*Možno upraviť taktiež v súlade s požiadavkami konkrétneho klubu[[9]](#footnote-10):*

1. *zabezpečenie zmluvných práv a povinností,*
2. *sankcie za porušenie zmluvných povinností,*
3. *rozsah mlčanlivosti.*
4. *právomoc rozhodcovského súdu, ak je v danom športe zriadený*
5. *opciu*

**Čl. IV.**

**ZÁVEREČNÉ ZMLUVNÉ USTANOVENIA**

1. Na právne vzťahy pri vykonávaní športu na základe Zmluvy o profesionálnom vykonávaní športu sa primerane vzťahujú § 27 až 31, § 40 ods. 3 až 7, § 64, § 75 ods. 2 až 4, § 146 až 150, § 177 až 181, § 185 až 188, § 191 až 198, § 217 až 222, § 229 ods. 1 a 2, ods. 5 a 6, § 230, § 231, 232, § 238 a 239 Zákonníka práce.
2. Ak vzniknú pochybnosti o obsahu Zmluvy o profesionálnom vykonávaní športu, rozhodujúci je obsah Zmluvy, ktorá je evidovaná v evidencii podľa § 17 ods. 2 písm. c). ZoŠ.
3. Zmluvu je možné meniť len písomnými dodatkami, ktoré tvoria jej neoddeliteľnú súčasť.
4. Ak úkon, ktorý má byť vykonaný prostredníctvom informačného systému športu nemožno takto vykonať, povinná osoba ho vykoná v listinnej forme. Ak nie je možné zverejnenie, povinná osoba informáciu zverejní na svojom webovom sídle. Povinnosť zverejňovať údaje na webovom sídle športovej organizácie trvá do času, kým tieto údaje nebudú zverejňované v príslušných registroch informačného systému športu.
5. Zmluva sa vyhotovuje v 4 rovnopisoch, pričom jeden rovnopis obdrží každá zmluvná strana, jedno vyhotovenie slúži pre účely zverejnenia Zmluvy v zmysle ZoŠ, a jedno vyhotovenie slúži na registráciu Zmluvy príslušným subjektom, ktorý organizuje športovej súťaže, ktorej sa zmluvné strany zúčastňujú, ak je takáto registrácia povinná. V prípade, ak registrácia Zmluvy povinná nie je, štvrtý rovnopis Zmluvy uchová v evidencii klub.
6. Ak sa niektoré ustanovenie Zmluvy stane neplatným, neúčinným alebo nevykonateľným, nemá táto neplatnosť, neúčinnosť alebo nevykonateľnosť vplyv na ostatné ustanovenia Zmluvy.  Zmluvné strany sa týmto dohodli, že v úzkej súčinnosti a bez odkladu nahradia toto ustanovenie novým, pričom ostatné ustanovenia Zmluvy, ktoré nie sú s neplatnými ustanoveniami v rozpore, ostávajú v platnosti a účinnosti.
7. Strany podpisom Zmluvy berú na vedomie, že vykonávať šport v zmysle Zmluvy môže športovec až po registrácii Zmluvy príslušným orgánom riadiaceho subjektu príslušnej súťaže v prípade, ak sa na štart alebo účasť v príslušnej súťaži takáto registrácia vyžaduje.
8. Zmluva sa riadi slovenským právnym poriadkom.
9. Rozhodným jazykom je jazyk slovenský v prípade, ak sa Zmluva vyhotovuje vo viacerých jazykových vyhotoveniach.
10. Zmluvné strany podpisom tejto Zmluvy potvrdzujú, že zmluvu nepodpísali za nápadne nevýhodných podmienok, jej obsah si prečítali, obsahu porozumeli, poznajú právne následky Zmluvy a na znak ničím nepodmieneného súhlasu s jej obsahom ju vlastnoručne podpísali.
11. Zmluva nadobúda účinnosť dňom podpisu Zmluvy oboma zmluvnými stranami.

V …………………………. dňa ……………………………… V …………………………. dňa ……………………………….

………………………………………………………………….... …………………………………………………………………....

 športový klub športovec

1. *Predmetná zmluva je vytvorená ako formulár, v aktuálnej a zverejnenej podobe nespĺňa minimálne náležitosti zákona o športe č. 450/2015 Z.z. Zmluvu je potrebné dopracovať v závislosti od potrieb konkrétnych zmluvných strán, a splniť tak všetky podstatné náležitosti vyžadované zákonom o športe.*  [↑](#footnote-ref-2)
2. *Odporúča sa postupovať v zmysle usmernenia Ministerstva školstva, vedy, výskumu a športu Slovenskej republiky, informácie dostupné na:*  <https://www.minedu.sk/register-pravnickych-osob-v-sporte/> *(navštívené dňa 24.2.2016).* [↑](#footnote-ref-3)
3. *Zákonné minimálne náležitosti Zmluvy, zákonné minimálne náležitosti zmluvy, ktoré nie je možné meniť, sú tu ustanovené nielen minimálne náležitosti zmluvy, ale aj ďalšie formulácie ktoré v zmysle ZoŠ v zmluve musia byť* [↑](#footnote-ref-4)
4. *(Zmluvné strany si tu upravia v rozsahu svojich potrieb (i) zákonné povinnosti, ako aj všetky (ii) ďalšie práva a povinnosti, ktoré potrebujú mať zadefinované nad rámec zákona)* [↑](#footnote-ref-5)
5. *Zmluvné strany si môžu do tohto ustanovenia prekopírovať staré znenie povinností športovca zo zmlúv, ktoré s hráčmi podpisovali doteraz, prípadne naformulovať nové znenia povinností športovca nad rámec čl. II ods. 6 Zmluvy.* [↑](#footnote-ref-6)
6. *) Nepretržitý odpočinok nesmie byť kratší ako šesť hodín za časový úsek 24 hodín.* [↑](#footnote-ref-7)
7. *Výška mzdy profesionálneho športovca nesmie byť nižšia ako zákonná hranica minimálnej mzdy v roku podpisu Zmluvy stanovená osobitným predpisom.* [↑](#footnote-ref-8)
8. *Upraviť podľa ustanovenia § 129 až 132 Zákonníka práce.* [↑](#footnote-ref-9)
9. *Všetky prípadné ďalšie dojednania medzi klubom a športovcom formulovať ako ďalší odsek čl. III Zmluvy.* [↑](#footnote-ref-10)